קילוגרם

המונח "ק"ג" מפנה לכאן. לערך העוסק בשנה העברית ה'ק"ג, ראו ה'ק"ג. קילוגרם (בראשי תיבות: ק"ג או kg; מילולית: אלף גרם) הוא יחידת המידה הבסיסית של מסה לפי תקן מערכת היחידות הבינלאומית. בהשאלה, בחיי היום יום, כשאומרים "קילוגרם" מתכוונים לעיתים לקילוגרם-כוח, שהיא יחידת משקל (כלומר, יחידת כוח). בניגוד למסה, המשקל אינו תכונה של החומר, שכן המשקל של גוף בן קילוגרם אחד משתנה בהשפעת כוח הכבידה שפועל על הגוף. ב-1793, הוגדר הקילוגרם כמסתם של 1,000 סמ"ק (או ליטר) של מים מזוקקים בטמפרטורה של 4 מעלות צלזיוס ובלחץ של אטמוספירה אחת. מכיוון שהגדרה זו לא הייתה מעשית, ב-1889 הוחלפה ההגדרה, בה הוגדר הקילוגרם כמסתו של מוט (הקרוי Le Grand K (אנ')) העשוי מסגסוגת של פלטינה ואירידיום ואשר שמור בלשכה הבינלאומית למידות ולמשקלות בפריז. בשנת 2005, לאחר שהתברר שבמרוצת הזמן, מסת המוט משתנה ביחס לשכפוליה, גם אם באופן זעיר (כדי מסת גרגר חול), המליצה הוועדה הבינלאומית למידות ולמשקלות (אנ') להגדיר מחדש את הקילוגרם באמצעות קבועים אוניברסליים, ובכך להבטיח הגדרה התקפה בכל תנאי. ב-16 בנובמבר 2018 נערכה הצבעה רשמית ואושרה ההגדרה החדשה של הקילוגרם,[דרוש מקור: המקור הנוכחי איננו תומך בטענה.] והיא נכנסה לתוקף ב-20 במאי 2019. בהחלטה נקבע כי יש להגדיר את הקילוגרם כפועל יוצא של הגדרת קבוע פלאנק, בנוסחה: 1 kg = h 6.62607015 × 10 − 34 m 2 / s {\displaystyle 1{\mbox{kg}}={\frac {h}{6.62607015\times {10}^{-34}{\mbox{m}}^{2}/{\mbox{s}}}}} kg {\displaystyle {\mbox{kg}}} - קילוגרם כיחידת מסה של ה-SI h {\displaystyle h} - קבוע פלאנק m {\displaystyle {\mbox{m}}} – מטר s {\displaystyle {\mbox{s}}} – שנייה הגדרה זו קושרת את הקילוגרם לשלושה קבועים אוניברסליים בפיזיקה: קבוע פלאנק, מהירות האור וקבוע המבנה הדק, כך שהקילוגרם החדש לא יכול להשתנות לעולם (בהנחה שקבועי הטבע אינם משתנים). את הקילוגרם החדש ניתן למדוד באמצעות מכשיר הנקרא מאזני קִיבְּל (Kibble balance). בעבר הבדילו בין קילוגרם-מסה לבין קילוגרם-כוח: קילוגרם-כוח (קג"כ) אחד הוגדר ככוח שאיתו כדור הארץ מושך מסה של קילוגרם-מסה (קג"מ) אחד, קרי 9.81 ניוטון. כיום מונחים אלה כבר לא בשימוש, והמינוח "קילוגרם" משמעו קילוגרם-מסה. יחידות מסה נוספות הנגזרות מהקילוגרם, על-פי הקידומות המקובלות הן: יוטאטון = ספטיליון טון, או 10 30 {\displaystyle 10^{30}} גרם. זטאטון = סקסטיליון טון, או 10 27 {\displaystyle 10^{27}} גרם. אקסטון = קווינטיליון טון, או 10 24 {\displaystyle 10^{24}} גרם. פטאטון = קוודריליון טון, או 10 21 {\displaystyle 10^{21}} גרם. טרהטון = טריליון טון, או 10 18 {\displaystyle 10^{18}} גרם. גיגהטון = מיליארד טון, או 10 15 {\displaystyle 10^{15}} גרם. מגהטון = מיליון טון, או 10 12 {\displaystyle 10^{12}} גרם. קילוטון = אלף טון, או 10 9 {\displaystyle 10^{9}} גרם. בהשאלה, קילוטון משמש לרוב כיחידת מידה לעוצמת פיצוץ גרעיני: פיצוץ בעוצמת קילוטון הוא שווה ערך לעוצמת פיצוץ קילוטון של חומר הנפץ TNT. טונה או טון (או טון מטרי) = אלף קילוגרם, או 10 6 {\displaystyle 10^{6}} גרם. קילוגרם = היחידה הבסיסית, או 10 3 {\displaystyle 10^{3}} גרם. גרם = אלפית הקילוגרם, בקיצור גר' (באנגלית, g). מיליגרם = אלפית הגרם, בקיצור מ"ג (באנגלית, mg), או 10 − 3 {\displaystyle 10^{-3}} גרם. מיקרוגרם = מיליונית גרם, בקיצור מק"ג (באנגלית Mcg) או 10 − 6 {\displaystyle 10^{-6}} גרם. ננוגרם = מיליארדית גרם, או 10 − 9 {\displaystyle 10^{-9}} גרם. פיקוגרם = אלפית ננוגרם, או 10 − 12 {\displaystyle 10^{-12}} גרם. פמטוגרם = מיליונית ננוגרם, או 10 − 15 {\displaystyle 10^{-15}} גרם. אטוגרם = מיליארדית ננוגרם, או 10 − 18 {\displaystyle 10^{-18}} גרם. זפטוגרם = קוודריליונית ננוגרם, או 10 − 21 {\displaystyle 10^{-21}} גרם. יוקטוגרם = קווינטיליונית ננוגרם, או 10 − 24 {\displaystyle 10^{-24}} גרם. קילוגרם, באתר אנציקלופדיה בריטניקה (באנגלית) אבי בליזובסקי, "הידען", הקילוגרם מאבד מהמשקל, באתר ynet, 17 בספטמבר 2007 "הארץ", מדענים פיענחו מדוע הקילוגרם העלה במשקל, באתר הארץ, 8 בינואר 2013 נטע אחיטוב, 250 מדענים התכנסו וקיבלו החלטה דרמטית לגבי משקלו של הקילוגרם, באתר הארץ, 31 בדצמבר 2014 טים פולגר, ‏כמה שוקל הקילוגרם?, במדור סיינטיפיק אמריקן של מכון דוידסון, 13 באפריל 2017 "הארץ", החלטה כבדת משקל: הקילוגרם יפסיק להיות מוגדר לפי משקולת, באתר הארץ, 14 בנובמבר 2018 Pallab Ghosh, Kilogram gets a new definition, BBC News, ‏16 בנובמבר 2018 (באנגלית) Veritasium, World's Roundest Object!, Yotube, ‏2013 טים פולגר, ‏כמה שוקל הקילוגרם?, במדור סיינטיפיק אמריקן של מכון דוידסון, 13 באפריל 2017 מקור (ארכיון) Decision CIPM/105-13 (October 2016). The day is the 144th anniversary of the Metre Convention. The kilogram has changed forever. Here’s why.‎, סרטון באתר יוטיוב (אורך: 6:36)